महाश्येन
महाश्येन (ईगल) शिकार करने वाले बड़े आकार के पक्षी हैं। इस पक्षी को ऊँचाई से ही प्रेम है, धरातल से नहीं। यह धरातल की ओर तभी दृष्टिपात करता है, जब इसे कोई शिकार करना होता है। इसकी दृष्टि बड़ी तीव्र होती है और यह धरातल पर विचरण करते हुए अपने शिकार को ऊँचाई से ही देख लेता है। यूरेशिया और अफ्रीका में इसकी साठ से अधिक प्रजातियाँ स्पेसीज (species)पायी जाती हैं।
ब्लाइद ट्रॅगोपॅन
ब्लाइद ट्रॅगोपॅन () या () ("Tragopan blythii") फ़ीज़ॅन्ट कुल का पक्षी है जो ट्रॅगोपैन प्रजाति का सबसे बड़ा पक्षी है।  इसे असम में हुरहुरिया या सान सुरई, नागा भाषा में आघा, आओघो, ग्नू, कूकी भाषा में चिङथो तथा तिब्बती में बॉप कहते हैं।  यह पक्षी भूटान से लेकर भारत के पूर्वोत्तर प्रांत अरुणाचल प्रदेश, नागालैंड, मिज़ोरम, मणिपुर से लेकर उत्तरीय म्यान्मार, दक्षिण-पूर्वी तिब्बत तथा पश्चिमोत्तर यूनान (चीन) में छोटी और छितरी हुयी आबादी में पाया जाता है। हाल के अन्वेषण से पता चला है कि यह भारत में दुर्लभ है हालांकि नागालैंड और अरुणाचल प्रदेश के कुछ स्थानों में यह स्थानीय रूप से आम पाया जाता है।  इस पक्षी की आबादी का अनुमान २,५०० से ९,९९९ तक लगाया गया है और यह निरंतर घटती जा रही है।